open-index/open-wikipedia-markdown huggingface dataset:
לטריט

[ממוזער|שמאל|200px|קרקע לטריטית מה[קרטיקון במכתש חתירה, בין שכבות אבן גיר מהיורה (למטה) ואבן חול מהקרטיקון]]
[ממוזער|שמאל|200px|חציבת לבני לטריט ב[הודו]]
**לטריט** היא סוג קרקע הנוצרת מבליה, בעיקר באזורים בעלי אקלים טרופי חם וגשום.

בשיטת טקסונומית חדשה למיון קרקעות שפותחה על ידי מחלקת החקלאות של ארצות הברית, נכללים כמה מסוגי הלטריט בסוג חדש – אוקסיסול (Oxisol).

## היווצרות
תהליך היווצרותה נקרא "לטריטיזציה" (Lateritization), והוא מורכב מהמסה ופירוק של סלעים. המסה ופירוק אלה כוללים גם את המינרל קוורץ, העמיד בדרך כלל בפני בליה. המרכיבים הנותרים היוצרים את הקרקע הם קאוליניט, אלומיניום ותחמוצת ברזל – המעניקים לקרקע את גווניה האדומים.

לטריטיזציה מתרחשת בעיקר באזורים בעלי טמפרטורה כלל שנתית גבוהה ומשקעים רבים, דוגמת יערות הגשם של אפריקה ודרום אמריקה.

## שימושים
באזורים רבים בהם קיים שפע של קרקע לטריטית, החלו להשתמש בה עוד לפני מאות רבות של שנים ליצירת לבנים. הקרקע, בעת חשיפתה לאוויר, מאבדת נוזלים, ועקב כך מתקשות התחמוצות הרבות המצויות בה והופכות אותה לסלע קשה ומעט פריך. תושבי האזורים בהם קיים לטריט קרוב לפני השטח גילו זאת והחלו בחציבת לטריט, עיצובו בקלות יחסית לצורה הרצויה וייבושו. לאחר ייבושה של הלבנה היא הופכת קשה, ולאחר שטיפה (במי גשם או בנהר) נשטפות ממנה החרסיות שלא נקשרו בתהליך הכימי – מה שמותיר לבנה קשה, קלה ומבודדת. מכיוון שפני השטח של הלבנה אינם חלקים ואף מאוד מחוררים, השתמשו בה כיסודות וחומות ואף נעשה בה שימוש בטיח.

שימוש מפורסם בקרקע זו נעשה על ידי התרבות הקמרית בבניית מקדשיה בקמבודיה, בעיקר בתחילת עלייתה (יותר בקוה קר ופחות באנגקור, אם כי שם שימשה לחומות ולתעלות המים).

## בישראל
בישראל ניתן למצוא שכבת לטריט בין השאר בקרקעית המכתש הגדול, מכסה גבעות אחדות בשכבה שחורה. הלטריט במכתש הגדול מהווה שכבת אי התאמה שמעידה על בליה אינטנסיבית שהתרחשה בקרטיקון התחתון ומלמד שהאקלים באזור בתקופה זו היה טרופי.

## קישורים חיצוניים

* 

## הערות שוליים

קטגוריה:קרקעות לפי סוג
קוואס

[שמאל|ממוזער|250px|מוכרת קוואס מחבית ב[קייב שבאוקראינה]]
שמאל|ממוזער|קוואס ביתי במהלך תסיסה
**קְווַאס** (ברוסית: **квас**; בפולנית: **kwas chlebowy**) הוא משקה תוסס, מיוצר מתסיסה של חיטה ושעורה, בעל אחוזי אלכוהול נמוכים מאוד (עד 1.2% ולרוב משמעותית פחות), צבעו חום עד שחור וטעמו מתוק עם חמיצות. קוואס משווק הן בחביות והן בבקבוקים. לפעמים מוסיפים למשקה תוספות כדי לשנות את טעמו, כגון מנטה וצימוקים.

המשקה נפוץ בעיקר במדינות הסלאביות המזרחיות – רוסיה, אוקראינה ובלארוס, וגם במדינות אחרות מחבר המדינות ופולין.

## קוואס בישראל
שיווק הקוואס בישראל החל במעדניות ומרכולים לא כשרים בסוף שנות התשעים כחלק מייבוא מסיבי של מוצרי מזון ממדינות ברית המועצות לשעבר, עם העלייה בביקוש מצד עולי מדינות אלו. בשנות האלפיים אף קמו מספר יצרנים מקומיים.

## אזכורים בספרות היידיש
* בספרו של שלום עליכם "מוטל בן פייסי החזן" מופיע משקה הקוואס כאחד מניסיונות ההתעשרות של אליהו, אחיו הבכור של מוטיל. אליהו שולף את המתכון להכנת קוואס מספר שהשיג, מגייס את כל משפחתו לעזור בהכנה ואת מוטיל הוא שולח עם דלי וכוס למכור את המשקה הקר לעוברים ושבים צמאים. הכול היה עולה יפה, אלמלא רצה כל אחד מבני הבית לשתות גם הוא מן המשקה המרווה, וכדי להסוות את מעשיהם, מילאו את החסר במים. אפילו זה היה עובר בשלום, כי גם קוואס מדולל עודנו מרווה, עד שאתרע מזלו של מוטיל ובמקום למלא את הנטלה מחבית המים הזכים, טבל אותה בטעות בגיגית הכביסה. כל זה מתואר גם בסרט נס בעיירה.

## ביהדות
בהלכה היהודית נוצר דיון תרבותי-הלכתי לגבי חשיבותו של הקוואס. קיימים טקסים רבים ביהדות המצריכים שתיית יין, כדוגמת קידוש, הבדלה וברכת המזון. מכיוון שלרבים מיהודי אשכנז לא היה יין כשר זמין, נהגו רבים מהם להשתמש בשיכר כתחליף ליין, פתרון שניתן לו מקום כבר בתלמוד הבבלי. המחלוקת נסובה סביב השאלה האם אפשר להגדיר את הקוואס כ'חמר מדינה': יש שהתייחסו לקוואס בתור שיכר, כך שניתן להשתמש בו להבדלה, ובאירועים מסוימים אף לקידוש. לעומת זאת רבים מפוסקי ההלכה התייחסו לקוואס כמשקה שאינו די חשוב כדי להיחשב שיכר, וקבעו שהוא 'כמו מים' מבחינת חשיבותו.

## קישורים חיצוניים

* 
* 	

## הערות שוליים

קטגוריה:המטבח האוקראיני
קטגוריה:המטבח הרוסי
קטגוריה:המטבח הסובייטי
קטגוריה:משקאות תוססים
קטגוריה:סוגי בירה
יוקה-פקה סאראסטה

**יוקה-פקה סאראסטה** (בפינית: **Jukka-Pekka Saraste**; נולד ב-22 באפריל 1956) הוא מנצח פיני המשמש כיום בתור מנצחה הראשי של הפילהרמונית של הלסינקי.

## ביוגרפיה
סאראסטה היה מנצח ראשי של תזמורת רדיו פינלנד משנת 1987 עד 2001, וכיום משמש כמנצח כבוד שלה. הוא כיהן כמנהלה המוזיקלי של התזמורת הסימפונית של טורונטו משנת 1994 עד 2001. נחשב לתומך נלהב במוזיקה פינית, שהקליט את מכלול יצירותיו של ז'אן סיבליוס עם תזמורת רדיו פינלנד.

יוקה-פקה סאראסטה הוא ממייסדי התזמורת הקאמרית "אוואנטי!", וייסד את פסטיבל טאמיסארי. בשנת 2000 קיבל את פרס מדינת פינלנד למוזיקה. הוא גם דוקטור כבוד של אוניברסיטת יורק וזוכה במדליית סיבליוס.

נכון ל-2009, הוא מנצח אורח ראשי של תזמורת רשות השידור הבריטית באוגוסט 2006 החליף את אנדרה פרווין כמנהל המוזיקלי של התזמורת הפילהרמונית של אוסלו.

"יוקה-פקה ביסס את מקומו כאחד המנצחים הבולטים בדורו, בהפגינו מידה ניכרת של עומק ויושרה מוזיקליים." (תזמורת רשות השידור הבריטית)

בניהולו הייתה תזמורת הרדיו הפיני להרכב תוסס, צעיר ונמרץ, בעלת צליל חסכוני וקצבים מהירים. הוא המריץ גם את התזמורת הסימפונית של טורונטו ויצא למספר סיורים באירופה, ארצות הברית והמזרח הרחוק. בתקופת כהונתו בטורונטו הופיע גם עם תזמורות אמריקאיות חשובות.

סאראסטה הוא מנצח רבגוני, הידוע בבקיאותו במוזיקה בת-זמננו. בשנות ה-90 החל לגלות עניין גדל והולך גם ביצירות הגדולות של שלהי התקופה הרומנטית, של יוצרים גרמנים ורוסים. בשנים האחרונות הוא מבקש להפיק צליל רומנטי מלא מן התזמורות שהוא מנצח עליהן.

סאראסטה גם מקליט יצירות רבות מראשית המאה ה-20, כפי שאמר: "מוזר יהיה אם מנצחים בני הדור הזה לא יעשו זאת".

סאראסטה שימש גם כמנצח ראשי של התזמורת הסימפונית של קלן בין השנים 2010 - 2019.

## קישורים חיצוניים

* 

קטגוריה:מנצחים פינים
קטגוריה:פינים שנולדו ב-1956
גדעון דמתי

**גדעון "גידי" דמתי** (נולד ב-30 באוקטובר 1951) הוא כדורגלן עבר ומאמן כדורגל ישראלי. דמתי היה חלוץ נבחרת ישראל בשנות ה-70, מסמליה הגדולים של קבוצת שמשון תל אביב, וחבר היכל התהילה של הכדורגל הישראלי.

## קריירה
דמתי גדל שכונת כרם התימנים שבתל אביב. בליגה היה דמתי שחקן של מועדון אחד, שמשון תל אביב. הוא שיחק בקבוצה מגילאי הילדים ועד הפרישה. את כל 143 השערים שלו הבקיע במדיה. הוא אחד מהשחקנים בעלי מספר ההופעות הגדול ביותר בליגה הבכירה בישראל (519), ובתולדות נבחרת ישראל הוא שישי בטבלת המבקיעים עם 21 שערים בינלאומיים.

שיא נוסף של דמתי הוא הבקעת שישה שערים במשחק ליגה אחד: ב-12 ביוני 1976 נערך המחזור האחרון של העונה ונחשב לשבת המפורסמת ביותר בתולדות הכדורגל הישראלי. ב"שבת הגדולה", כפי שהיא מכונה, אירחה שמשון תל אביב בנתניה את מכבי רמת עמידר. דמתי נתן את הופעתו הגדולה ביותר בקריירה כאשר הוא מבקיע שישה שערים לרשתה של עמידר, וקבוצתו ניצחה 2–6. שיאו של דמתי לא נשבר עד היום.

שיא אחר של דמתי היה כאשר קיבל משמעון וילנאי מעיתון "חדשות הספורט" את הציון 10, בפעם הראשונה מאז שיואל שוהם עשה זאת 12 שנים קודם לכן, ובפעם השנייה בהיסטוריה של הכדורגל הישראלי עד לאותו תאריך.

עם נבחרת ישראל השתתף דמתי במשחקי עמי אסיה של 1974, וזכו בתואר "סגנית אלופת אסיה". בגמר הם הפסידו לנבחרת איראן, ובאולימפיאדת מונטריאול (1976). הוא היה שותף לשלושה קמפיינים רצופים במוקדמות גביע העולם בכדורגל: 1974, 1978 ו-1982.

דמתי פרש ממשחק פעיל ב-1989.

את קריירת האימון שלו החל בקדנציה קצרה במכבי נתניה יחד עם חברו אורי מלמיליאן, לאחר מכן אימן קבוצות בליגות המשנה: הפועל ראשון לציון, הפועל צפרירים חולון, הכח רמת גן, הפועל הרצליה וסקציה נס ציונה. לאחר מכן עזב את עולם הכדורגל והחל לעבוד בקבלנות עם עיריית תל אביב,.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני שמשון תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי נתניה
קטגוריה:מאמני הפועל ראשון לציון
קטגוריה:מאמני הכח רמת גן
קטגוריה:מאמני צפרירים חולון
קטגוריה:מאמני הפועל הרצליה
קטגוריה:מאמני סקציה נס ציונה
קטגוריה:כדורגלנים אולימפיים ישראלים
קטגוריה:כדורגלנים באולימפיאדת מונטריאול (1976)
קטגוריה:משתתפים ישראלים באולימפיאדת מונטריאול (1976)
קטגוריה:חברי היכל התהילה של הכדורגל הישראלי
קטגוריה:ישראלים שנולדו ב-1951
לוקומוטיב סופיה

**לוקומוטיב סופיה** (בבולגרית: **ПФК "Локомотив" София**) היא קבוצת כדורגל בולגרית מעיר הבירה סופיה, אשר נוסדה ב-28 באוקטובר 1929 ומשחקת בליגת העל הבולגרית.

הקבוצה נוסדה בשם "ז'.ס.ק" (ЖСК) כקבוצתם של עובדי מסילות הברזל של בולגריה. בשנת 1969 אוחדה עם סלביה סופיה, אך נפרדה ממנה שנתיים מאוחר יותר.

בעונת  סיימה לוקומוטיב במקום הרביעי בליגת העל הבולגרית והעפילה למוקדמות גביע אופ"א. לאחר שעברה את מקדוניה גורצ'ה פטרוב בסיבוב המוקדמות הראשון, הוגרלה בסיבוב המוקדמות השני להתמודד באוגוסט 2006 מול בני יהודה תל אביב מליגת העל הישראלית. לאחר ניצחון כפול על בני יהודה (2-0, 4-0), העפילה לסיבוב הראשון בגביע אופ"א בו הפסידה לקבוצת פיינורד והודחה מהטורניר.

## תארים
* **[[ליגת העל הבולגרית בכדורגל|אליפות בולגריה]]** (4): 1940, 1945, 1964, 1978
* **[[גביע בולגריה]]** (4): 1948, 1953, 1982, 1995
* **[[גביע הבלקן]]** (1): 1973

## קישורים חיצוניים

* 

* , לקראת משחקה של לוקומוטיב סופיה נגד בני יהודה תל אביב

*
קטגוריה:קבוצות כדורגל בולגריות
קטגוריה:קבוצות כדורגל שהוקמו ב-1929
קטגוריה:סופיה: מועדוני כדורגל
בלק

**בָּלָק בֶּן צִפּוֹר** הוא דמות מקראית, מלך מואב בשנה הארבעים ליציאת מצרים. סיפורו מסופר כחלק מפרשת בלק ב-.

## הזמנת בלעם לקלל
בלק פחד מהתקרבותו של עם ישראל, "העם היוצא ממצרים ויכס את עין הארץ",לגבולו, וביקש מבלעם בן בעור, נביא אומות העולם, שיקלל את עם ישראל. הלה סירב בתחילה לבוא אליו, בעקבות התנגדותו של ה', אך לאחר משלוח שרים נכבדים יותר הצליח לקבל "אישור" לבוא אל בלק, אך בהבהרה שידבר רק מה שיציב ה' בפיו.

הניסיונות לקלל את ישראל לא צלחו אף לאחר תצפיות על עם ישראל מצדדים שונים, וגם לאחר בניית מזבחות והקרבת פרים ואילים. בלעם בא לקלל ונמצא מברך. בלק כעס על בלעם, והלה השיב לו כי אינו חופשי לדבר כרצונו אלא רק ידבר את אשר יצֻוה על ידי הקב"ה.

### העצה
בלעם סיים את תפקידו וחזר למקומו, לא לפני שנתן עצה לבלק כיצד לפגוע בעם ישראל - להחטיא אותם עם בנות מואב ומדין (; ).

בלק יישם את עצתו של בלעם, ובמגפה שפרצה בעקבות עבודת הפעור, שבו הצליחו נשות מואב ומדין לגרור אנשים מעם ישראל לזונות ואף לעבודה זרה, מתו 24 אלף איש.

### אזכורים נוספים במקרא
פרשת בלעם מתוארת בקיצור ב), אולם שמו של בלק אינו מופיע שם. הוא מופיע בדבריו של יהושע בן נון, שגם הוא תיאר את הפרשה באוזני עם ישראל .

בלק מוזכר במקומות נוספים במקרא. בספר שופטים, בסיפור יפתח, בדברי יפתח המנסה לשכנע את מלך עמון שלא לצאת למלחמה וכי בני ישראל לא גזלו את ארצו: . בספר מיכה, במסגרת תיאור מעשי ה' למען עמו, אומר הנביא: .

לפי המדרש, בלק הוא צור, אחד מחמשת מלכי מדין.

### אזכורים בברית החדשה
בלק מוזכר בחזון יוחנן המזכיר את העצה שנתן בלעם לבלק לאחר כישלון הקללה: .

## בלק בראי חז"ל
בלק הקריב, במצוות בלעם, ארבעים ושניים קרבנות: הוא ערך והכין שבעה מזבחות, בשלושה מקומות, שהם בסך-הכול 21 מזבחות. על כל מזבח הקריב שתי בהמות - פר ואיל - וסכום קרבנותיו היה 42. בתלמוד אנו מוצאים שני מאמרים על כך. האחד מתמקד בשכר שזכה בו בלק בעקבות הקרבנות הללו, ולומד מכאן את שכרה של מצווה - אפילו נעשתה שלא לשמה:

המאמר השני מתייחס לכוונתו הרעה של בלק, ומבאר שאף היא התקיימה - אבל באופן ממוזער. הכוונה היא למעשה אלישע והדובים, שמסופר בספר מלכים-ב, פרק ב.

## בספרות העברית
בכתיבתו של ש"י עגנון, בלק הוא השם שניתן לכלב ירושלמי, גיבור עלילות הסיפור "כלב חוצות". מקור שמו של בלק בספר "תמול שלשום", בשגיאת קריא של מנהל בית הספר אליאנס בירושלים. המנהל, אלברט אנטבי, קורא את המילה "כלב" במהופך. עגנון מבהיר את הקישור לבלק המקראי: "חייך ואמר, אנשי ירושלים בקיאים בחומש, יודעים שהיה רשע אחד בלק וקוראים לכלב על שמו".

## ראו גם
*בלעם בן בעור
*פרשת בלק
*בלקא

## לקריאה נוספת
* הרב ישראל דנדרוביץ, **שליחות לדבר עבירה אצל בלק ובלעם**, בתוך: קובץ **קול התורה**, גיליון פ, ניסן תשע"ה, עמודים: תלב-תלז.

## קישורים חיצוניים

* המקומות שמהם ביקש בלק לקלל את ישראל, על פי רש"ר הירש, באתר הניווט בתנ"ך
* בלק בן ציפור מלך מואב, באנציקלופדיה יהודית דעת
* 

קטגוריה:ערכים שבהם תבנית בריטניקה אינה מתאימה
קטגוריה:מלכי הגויים בתנ"ך
קטגוריה:נדודי בני ישראל במדבר: אישים
קטגוריה:אישים בספר במדבר
קטגוריה:פרשת בלק
קטגוריה:אישים ממואב
ויליאמסבורג (ברוקלין)

**ויליאמסבורג** (באנגלית: **Williamsburg**) היא שכונה בצפון ברוקלין בעיר ניו יורק שבארצות הברית, שבה יש ריכוז גדול של יהודים חסידיים.

## תולדות השכונה ותושביה

השטח של ויליאמסבורג היה שטח חקלאי ומספנות שהיו חלק מהעיר בושביק. השטח נקנה מאינדיאנים מקומיים על ידי חברה בבעלות סוחרים גרמנים בשנת 1638. בשנת 1827 שכונת ויליאמסבורג קיבלה מעמד של כפר תחת השם "כפר ויליאמסבורג" (Village of Williamsburgh) בתוך שנתיים כבר היו לכפר שירותי כיבוי אש ומשרד דואר עצמאיים, כאשר אוכלוסיית הכפר מנתה אלף איש. מפעלי זיקוק סוכר פעלו בויליאמסבורג בשנותיה הראשונות. חברת "דומינו" הייתה פעילה בוויליאמסבורג משנת 1856 עד לתחילת שנות האלפיים.

הכפר התפתח במהירות ובשנת 1835 כבר סיפח לעצמו חלק מהעיר בושביק. הכפר היה מאוכלס ברובו על ידי גרמנים. ב-1845 מנה הכפר 11,500 נפש. עם המשך ההתפתחות המואצת הוכר הכפר בשנת 1840 כעיירה ויליאמסבורג (Town of Williamsburg), וב-1852 הוכר כעיר ויליאמסבורג. בשנת 1855 סופחה ויליאמסבורג לעיר ברוקלין (שסופחה מאוחר יותר לעיר ניו יורק). כיום ויליאמסבורג מוכרת כקריה (borough), והיא אחת מחמש קריות של ברוקלין.

בויליאמסבורג התיישבו קבוצות אתניות רבות שייצרו מובלעות, ובהן פוארטו ריקנים, איטלקים, דומיניקנים, היספנים וכן כעשרים אלף משפחות חסידיות נכון ל-2017,, רובן של חסידי סאטמר.

חסידי סאטמר בויליאמסבורג מונים כ-73,000 נפש.

ההתיישבות היהודית בויליאמסבורג התחילה לפני השואה. רוב המתיישבים היהודים הגיעו ממנהטן. אחרי השואה הגיעו יהודים חסידיים בהמוניהם בעיקר מהונגריה ורומניה. הקהילות החסידיות בויליאמסבורג היו בין השאר סקוירא, צעהלים, פאפא, וויען, קלויזנבורג וסאטמר.

### חסידי סאטמר בוויליאמסבורג
האדמו"ר רבי יואל טייטלבוים התיישב בויליאמסבורג לאחר השואה והקים בה רשת מוסדות חינוך תורני ושירותי דת יהודיים. ברשת כעשרת אלפים תלמידים ותלמידות הלומדים בויליאמסבורג, ומספר דומה בסניפיה ברחבי ארצות הברית.

לאחר מותו של רבי יואל בשנת 1979 עברה ההנהגה לידי בן אחיו, רבי משה טייטלבוים שנפטר בשנת 2006. עוד בחייו, וביתר שאת לאחר מותו, התפלגה הקהילה בין חסידי בנו הראשון ר' אהרן ובנו השלישי ר' זלמן לייב. לשני הפלגים יש מרכזים בויליאמסבורג.

### השכונה כיום
במהלך שנות ה-2000 האזור חווה ג'נטריפיקציה מתמשכת. לשכונה חדרה השפעה של מוזיקה עכשווית כגון אינדי ואלקטרוקלאש, תרבות ההיפסטרים נכנסה לשכונה ונוצרה בה סצנת אמנות וחיי לילה. השכונה זכתה לכינוי "ברלין הקטנה".

## חלקים שונים של ויליאמסבורג
ויליאמסבורג החרדית מחולקת לחלקים שונים, החל בחלק הצדדי של השכונה - רחובות 8 ו-9, המאוכלס בעיקר על ידי יהודים בגיל העמידה. לאחר מכן בא השטח שמרחוב קלימר עד לכביש האקספרס המקשר בין רובע ברוקלין לרובע קווינס ואחרי כביש האקספרס, שבו נמצא החלק הגדול ביותר של ויליאמסבורג. חלק זה כולל בתוכו פרויקטים עירוניים רבים ורחובות צפופים. לאחריו בא האזור החדש, המכונה לעיתים "ויליאמסבורג החדשה", מרחוב ואלאבאוט עד רחוב לאפייט. אזור זה היה מלא עד לשנת 2000 במפעלי תעשייה, ובשנים האחרונות עברו ממנו רוב המפעלים והאזור הפך לאזור מגורים.

## ראו גם
* פאלם טרי

## קישורים חיצוניים

* 
* 
*  

## הערות שוליים

קטגוריה:חסידות סאטמר
קטגוריה:יהדות בברוקלין
קטגוריה:ברוקלין: שכונות
קטגוריה:קהילות יהודיות בארצות הברית
המשחק המשוגע

**המשחק המשוגע (שיגעון של משחק)** (באנגלית: **The Mad Magazine Game**) הוא משחק לוח שהופץ בישראל בשנות השמונים. הוא מבוסס על משחק אמריקני משנת 1979, שפיתחה חברת הצעצועים "האחים פארקר" בהשראת המגזין הפופולרי "מד".

המשחק הוא משחק דמוי מונופול, אך מטרתו הפוכה - להפסיד את כל כספך. המשחק כולל גם משימות איגיון, ובהן לחקות התנהגות של קוף, לעמוד בלי לזוז ועוד.

כמו כן, המשחק משלב הוראות שבהן לשחקן הוותיק יש יתרון, כגון: "אם מישהו משעין מרפק על השולחן הפסדת 4,000, אם לא הפסדת 2,000". בהוראה זו, שחקן שכבר מכיר את המשחק ימהר להשעין את ידיו על השולחן (כדי להפסיד כמה שיותר כסף, בהתאם למטרת המשחק), ואילו שחקן הפוגש את המשחק בפעם הראשונה יפסיד, ככל הנראה, רק 2,000.

## ראו גם
* מאו (משחק קלפים)

קטגוריה:משחקי לוח
שמעון בן-שלמה

**שמעון בן שלמה** (נולד ב-1 בינואר 1942) הוא איש ציבור חרדי ישראלי, מייסד ומנהל מוסדות תורה "תורה ושלום" וחבר הכנסת מטעם ש"ס בכנסת ה-11.

## ביוגרפיה
בן שלמה נולד בשרעב שבתימן ב-1942, ועלה לישראל ב-1949. תחילה גרה המשפחה במעברה ואחר כך עברה לגור בבאר שבע. בן שלמה, היה תלמיד מצטיין בבית הספר הממלכתי דתי, ונשלח ללמוד בישיבת מקור חיים בירושלים. אחר־כך למד בישיבה גבוהה בחדרה. לאחר שסיים את לימודיו, הקים בן שלמה את אגודת תורה־ושלום ובמשך 13 שנים ייסד במסגרתה שורה של מוסדות תורניים ברחבי המדינה. 

בשנת 1983 עבר לגור בירושלים והחל להיות מעורב בפעילות מפלגת ש"ס. לקראת הבחירות לכנסת האחת עשרה הוצב, ברגע האחרון לפני סגירת הרשימות, במקום הרביעי ברשימת המפלגה כנציג "יהדות תימן".

ביולי 1984 נבחר בן שלמה לכנסת ה-11 מטעם ש"ס, לאחר שהמפלגה זכתה בארבעה מנדטים. בכנסת כיהן בוועדת החוץ והביטחון וועדת העבודה והרווחה. 

בנובמבר 1984⁩ עורר סערה ציבורית לאחר שאמר בריאיון עיתונאי כי: . במהלך ישיבת ועדת החוץ והביטחון נדרש בן-שלמה, על ידי חברי כנסת מכל הסיעות, לחזור בו מהדברים ולהתנצל, אך הוא סירב. בינואר 1985 שוב עורר סערה, לאחר שאמר שצריך לסקול את חברי קהילת מבקשי דרך של התנועה ליהדות מתחדשת בירושלים. במיוחד התלונן על כך שהקהילה מעסיקה אישה כרב ואמר:. באותה שנה גם פעל נגד הקמת האוניברסיטה המורמונית בירושלים ואמר כי "כל נוצרי חשוד בעיני, אין נוצרי טוב".

כמה חודשים לאחר שנבחר לכנסת הסתכסך בן-שלמה עם יתר חברי הסיעה ומועצת החכמים של המפלגה, לאחר שלא מונה לסגן שר וטען כי יש במפלגה "אפליה כלפי התימנים". לקראת סוף הקדנציה פרש בן שלמה מהסיעה והפך לח"כ יחיד. בבחירות לכנסת ה-12 התמודד בראשות מפלגת יהודי תימן, ישי - יחד שבטי ישראל, שזכתה ל-2,947 קולות ולא עברה את אחוז החסימה.

לאחר פרישתו מהכנסת המשיך בן שלמה לעמוד בראש מוסדות "תורה ושלום". בדצמבר 1992 התבקש להעיד במשפטו של חבר הכנסת לשעבר יאיר לוי, שהואשם במעילה בספי עמותת "אל המעין", אך הוכרז עד עוין, לאחר שעדותו בבית המשפט הייתה שונה באופן מהותי מעדות קודמת שמסר במשטרה. ביוני 1993 הודיעה פרקליטות המדינה כי בכוונתה להעמיד אותו לדין, על מתן עדות סותרות מתוך כוונה להטעות את בית המשפט. אולם אחר כך הודה לוי במעילה, במסגרת עסקת טיעון.

בשנת 2003 לקח חלק בשביתת הרעב שיזם מאיר פרוש במחאה על התוכנית הכלכלית של הממשלה שבמסגרתה נכללו קיצוצים נרחבים בתקציב מוסדות תורניים.

## קישורים חיצוניים
* 

## הערות שוליים

קטגוריה:ישראלים ילידי תימן
קטגוריה:אנשי חינוך ישראלים
קטגוריה:חרדים ישראלים
קטגוריה:חברי הכנסת מטעם ש"ס
קטגוריה:חברי הכנסת מטעם סיעות יחיד
קטגוריה:חברי מועצת הרבנות הראשית
קטגוריה:חברי הכנסת האחת עשרה
קטגוריה:ישראלים שנולדו ב-1942
לשכת פרהדרין

שמאל|ממוזער|242x242px|מיקומה של לשכת פרהדרין בבית המקדש (בכחול)
בבית המקדש השני, **לשכת פרהדרין** (או **פלהדרין**) הייתה לשכתו של הכהן הגדול, ששימשה לו למגורים בשבעת הימים שלפני יום הכיפורים. יש המזהים לשכה זו עם **לשכת העץ**, שלפי הנוסח המקובל במשנה הייתה בדרום העזרה, ולפי הנוסח שמובא בתלמוד - בצפונה.

## מיקומה של הלשכה וייעודה
המשנה הראשונה במסכת יומא, שעוסקת בעבודת יום הכיפורים, פותחת:

בתלמוד מסופר שלכהן הגדול היו שתי לשכות בעזרה:
*האחת - לשכת פרהדרין, שבה היה דר הכהן הגדול לפני יום הכיפורים, ובה היה ישן.
*השנייה - לשכת בית אבטינס, ובה היה לומד לבצע את חפינת הקטורת, שהיא עבודה קשה מאוד, ועליו לעשותה ביום הכיפורים.
אחת משתי הלשכות הייתה בצפון העזרה, והשנייה בדרומה. התלמוד נשאר בספק איזו מהלשכות הייתה בצפון ואיזו בדרום.
הרמב"ם פסק שלשכת פרהדרין היא בצפון.

### זהותה עם לשכת העץ
המשנה במסכת מידות מתארות את הלשכות שבדרום העזרה, בהן **לשכת העץ**. לעומת זאת, לגרסת התלמוד הבבלי ולדעת רוב הפרשנים, לשכות אלו היו בצפון.

וכך לשון המשנה:

היו שזיהו, אם כן, את 'לשכת העץ' - שלפי אבא שאול הייתה לשכת כהן גדול - עם לשכת פרהדרין. כך, למשל, סבר הרמב"ם (המובא לעיל).

באשר לשימושה של לשכת העץ ולשאלה מדוע נקראה כך, היו שסברו (הראב"ד), שהיא הייתה עשויה מעץ. לדעת מפרשים אחרים, לשכה זו הייתה עשויה מאבן, ונקראה כך משום שבה היו מאחסנים את העצים להבערת האש על מזבח העולה.

## השם 'פרהדרין' ומקורו
בתלמוד מובאת ברייתא, ובה הסברו של רבי יהודה למקורו של שם הלשכה ותיאורו את ההיסטוריה של השם: בתחילה הייתה נקראת "לשכת בלווטי" (ביוונית: βουλευτηζ), כלומר: לשכת שָׂרים ונכבדים. ובתקופת בית המקדש השני, שהכהונה הגדולה הייתה נקנית בכסף, והיו הכהנים הגדולים מתחלפים כמעט בכל שנה והם היו משפצים את הלשכה בהתאם לכבודם - החליפו את שְמהּ ל"לשכת פרהדרין". **פרהדרין** (ביוונית: παρεδρήι) פירושו **פקידי המלך**, וכשם שפקידי המלך מתחלפים על ידי המלך בכל שנה - כך הלשכה הייתה מתחלפת בכל שנה כיוון שהכהנים הגדולים היו מתחלפים.

## ראו גם
*יום כיפור בבית המקדש
*כהן גדול
*העזרה
*מסכת יומא
*לשכת הגולה
*לשכת הגזית

## לקריאה נוספת
* ג' אלון, פראירתין: לתולדות הכהונה הגדולה בסוף ימי בית שני, **[[תרביץ]]** י"ג (א), עמ' 1–24; וראו גם תוספות למאמר באותו הכרך, עמ' 69–70.

## ביאורים

## הערות שוליים

פרהדרין
שלמה דיין

הרב **שלמה דיין** (נולד ב-6 בנובמבר 1952) הוא רב העדה המערבית בירושלים, וחבר הכנסת לשעבר מטעם ש"ס בכנסת ה-12.

## חייו
דיין נולד בתטואן שבמרוקו לאביו יהודה ליאון דיין. עלה ארצה עם משפחתו בשנת 1964. בנעוריו למד בישיבה הגבוהה "שארית יוסף" בבאר יעקב והוסמך לרבנות. כיהן כחבר מועצת העיר ירושלים וכסגן יו"ר המועצה הדתית בירושלים בשנים 1983–1988, ושימש יו"ר ועד חברה קדישא בעדה המערבית בעיר. היה יו"ר המכון לחקר יהדות המגרב ב-1983 ויו"ר המרכז הרוחני "תולדות יצחק" ע"ש רבי יצחק בן וואליד ליהודי צפון אפריקה.

הרב דיין שימש יו"ר ועדת הארגון של ש"ס (1985–1987). בשנת 1988 נבחר מטעם המפלגה לכנסת ה-12 והיה חבר בוועדת העלייה והקליטה, ועדת הפנים ואיכות הסביבה ובנוסף כיהן כסגן יושב ראש הכנסת.

ב-1993 הורשע דיין בקבלת דבר במרמה ובזיוף, ונידון לארבעה חודשי עבודות שירות.

פרסם מאמרים בנושאי הלכה ובנושא חכמי המערב בירושלים.

## חיים אישיים
אב לארבעה ילדים.

## חיבוריו
***נר מערבי** - אודות רבי יצחק בן וואליד, ירושלים ה'תש"ל.
***שו"ת עטרת שלמה** - המכיל קונטרס 'עטרת זקנים' אודות יחס רבני מרוקו לפסקי השו"ע והרמ"א, ובירורי הלכות וחקרי מנהגים ע"פ מנהג מרוקו. ירושלים ה'תשס"ד.
***חכמי המערב בירושלים** - פרקים בתולדות חייהם ופעולותיהם של חכמי המערב (מרוקו) בירושלים מהמאה ה-י"ט ועד ימינו. ירושלים תשנ"ב.

## קישורים חיצוניים

* 
* 

## הערות שוליים

קטגוריה:חברי הכנסת מטעם ש"ס
קטגוריה:חברי מועצת העיר ירושלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:פוליטיקאים ישראלים שהורשעו בדין
קטגוריה:רבנים ישראלים שהורשעו בדין
קטגוריה:חברי הכנסת מטעם ש"ס שהורשעו בדין
קטגוריה:חברי הכנסת השתים עשרה
קטגוריה:סגני יושב ראש הכנסת בכנסת השתים עשרה
קטגוריה:רבנים חברי הכנסת
קטגוריה:ירושלים: חברי הכנסת
קטגוריה:ישראלים שנולדו ב-1952
ליגת העל הטג'יקית

280px|ממוזער|סמל הליגה בעבר
**ליגת העל הטג'יקית** היא ליגת הכדורגל הבכירה בטג'יקיסטן. הליגה הוקמה בשנת 1992, בשנה בה הוקמה טג'יקיסטן לאחר התפרקות ברית המועצות. הקבוצה שזכתה במרב תוארי האליפות היא קבוצת איסטיקלול דושנבה (12 פעמים).

הליגה מנוהלת בחסות מפעילת הסלולר מגאפון. ליגה מנוהלת על ידי מנהלת הליגה ופדרציית הכדורגל של טג'יקיסטן, החברה בקונפדרציית הכדורגל של אסיה (AFC). בהתאם לדירוג של AFC הליגה מדורגת במקום ה-25. בהתאם לכך היא זכאית לשלוח נציג לליגת האלופות האסייתית השנייה.

## היסטוריה

### התקופה הסובייטית
בתקופת ברית המועצות הקבוצות החזקות שפעלו באזור שיחקו בליגות של ברית המועצות. הקבוצה החזקה הייתה צסק"א פאמיר דושנבה שנכללה בליגה הבכירה של ברית המועצות. 

אליפות הרפובליקה הסובייטית הסוציאליסטית הטג'יקית הייתה מיועדת לקבוצות בדרג נמוך.

### לאחר התפרקות ברית המועצות (1992 ואילך)
הליגה הטיג'יקית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 8 מועדונים, והאלופה הראשונה הייתה פאמיר דושנבה. לאחר מכן הוגדלה הליגה ל-10 קבוצות. בעונת 2025/2026 היא כוללת 12 קבוצות.

## מתכונת הליגה
בעונת 2025/2026 היא כוללת 12 קבוצות. הקבוצות משתתפות ב-22 מחזורים בשיטת משחק בית/משחק חוץ. על ניצחון מוענקות 3 נקודות ועל תיקו נקודה בודדת.

העונה מתחילה במרץ ומסתיימת בנובמבר.

הקבוצה שזכתה במקום הראשון מוכתרת אלופה ומעפילה ביחד עם סגניתה לליגת האלופות האסייתית השנייה. הקבוצה שסיימה במקום האחרון יורדת לליגת משנה ("הליגה הראשונה"). הקבוצה שסיימה במקום ה-11 משחקת משחקי מעבר עם הקבוצה הראשונה של ליגת המשנה.

## אליפויות לפי עונה

* קבוצה המסומנת ב**כתב מודגש** זכתה בגביע הטג'יקי באותה העונה והשלימה דאבל מקומי.

## אליפויות לפי קבוצות

## קישורים חיצוניים
*
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

קטגוריה:טג'יקיסטן: כדורגל
טג'יקיסטן
בית החליפות

**בית החליפות** היה מקום באולם של בית המקדש השני, שהיה משמש לאחסון סכיני השחיטה. מקום זה היה אחד מההבדלים בין בית המקדש הראשון לבית שני, שכן הוא היה ממוקם בתוספת של 15 אמות (כ-7.5 מטר) מצפון ו-15 מדרום, שהיה האולם עודף על ההיכל - תוספת שלא הייתה קיימת במקדש הראשון. עם זאת, יש הסבורים (אלחנן אייבשיץ, 'הבית השני בתפארתו' עמ' שסח ואילך) ש'בית החליפות' הוא כינוי אחר לאולם כולו, ולא לתוספות מן הצדדים.

לדעה המקובלת, שמו של המקום מקורו בסכינים שהיו מאחסנים בו - 'חלפים' (או 'מחלפים' בלשון ספר עזרא א, ט); וכך משמע פשט לשון המשנה (מסכת מידות ד, ז): "והוא היה נקרא בית החליפות, ששם גונזים את הסכינים". עם זאת, לדעת חוקר המקדש אלחנן אייבשיץ זוהי רק משמעות משנית, ואילו המשמעות הראשונה והעיקרית היא על שם חילופי המשמרות שהיו נערכים במרכז האולם.

בפינה הצפון-מערבית ובפינה הדרום-מערבית של בית החליפות היו פתחים קטנים ("פשפשים") לכיוון העזרה, וכך ניתן היה לשחוט קדשים קלים בכל שטחה, על פי ההלכה שהשחיטה צריכה להיעשות לפני 'פתח אוהל מועד'.

## הערות שוליים

קטגוריה:בית המקדש
יאיר לוי (פוליטיקאי)

**יאיר לוי** (11 באוקטובר 1952 – 20 במרץ 2026) היה חבר הכנסת מטעם מפלגת ש"ס.

## ביוגרפיה
לוי היה בעל השכלה תיכונית, עבר הכשרה לרבנות והוסמך לכהן כרב. שירת בצה"ל בחיל השריון כמפקד מחנה בחטיבה 9, ונפצע במלחמת יום הכיפורים.

בשנים 1988–1992 כיהן כחבר הכנסת בכנסת ה-12 מטעם מפלגת ש"ס. והיה חבר בוועדת הכלכלה, ועדת הכספים, ועדת החוץ והביטחון והוועדה למאבק בשימוש בסמים ובאלכוהול.

לוי יסד את מערכת החינוך העצמאית של ש"ס, "אל המעיין", וכן היה מנהלה. הוא הואשם כי במסגרת תפקיד זה העביר 300 אלף שקלים לגורמים פרטיים, ובהם לקרובי משפחתו. בכל זמן חקירותיו, טען כי מעולם לא לקח לעצמו אלא נתן לנזקקים. בעסקת טיעון נקבע שלקח את הכסף לנזקקים, אך השופט לא קיבל את עסקת הטיעון, ושלחו למאסר. לוי הורשע בעבירות של גנבה בידי מנהל, זיוף מסמך בנסיבות מחמירות, רישום כוזב במסמכי תאגיד ומרמה והפרת אמונים בתאגיד, ונידון ל-4 שנות מאסר בפועל, 3 שנות מאסר על-תנאי וקנס בסך 275,000 ש"ח. הוא שוחרר מהכלא ב-1996, ומאז לא שב לפוליטיקה.

ב ניהל לוי את סמינר אור החיים.

בשנותיו האחרונות סבל ממחלות והיה מוגבל לביתו, נפטר ב-20 במרץ 2026 בבית החולים מעייני הישועה בבני ברק.

## קישורים חיצוניים
* 

## הערות שוליים

קטגוריה:חברי הכנסת מטעם ש"ס
קטגוריה:פוליטיקאים ישראלים שהורשעו בדין
קטגוריה:אישי ציבור ישראלים שהוטל עליהם מאסר
קטגוריה:מורשעים בעבירות מרמה והפרת אמונים בישראל
קטגוריה:ישראלים שהורשעו ברישום כוזב במסמכי תאגיד
קטגוריה:חברי הכנסת מטעם ש"ס שהורשעו בדין
קטגוריה:חברי הכנסת השתים עשרה
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1952
קטגוריה:ישראלים שנפטרו ב-2026
יוסף עזרן

**יוסף עזרן** (כ"ח בתשרי תש"ב, 19 באוקטובר 1941 – כ"ו בשבט תש"ע, 10 בפברואר 2010) היה חבר הכנסת, רב הערים קריית מלאכי וראשון לציון, וכן אב בית דין בפריז.

## ביוגרפיה
נולד במרקש שבמרוקו ועלה לישראל ב-1957. למד בישיבת פוניבז'. בעל השכלה תיכונית וישיבה גבוהה. בעל סמיכה לרבנות מטעם מכון הארי פישל שבירושלים. התגייס לשירות צבאי במילואים ברבנות הצבאית.

הרב עזרן כיהן כמנהל פנימייה בשטרסבורג שבצרפת, מנהל מוסד תורני באשדוד ויושב ראש ומייסד מוסדות "נתיבות חיים" בקריית מלאכי ובני ברק ופרסם מאמרים ופסקים בשנתון "נהר-דעה" שבהוצאת נתיבות חיים.

לאחר פרישתו לגמלאות של הרב גרבלי, רבה של קריית מלאכי, ב-1971, התמנה הרב עזרן כרב העיר. בנובמבר 1974 כיהן בוועדה שדנה במורים שנמלטו מבית הספר במעלות בעת הפיגוע במעלות והמליצה על סיום תפקידם כמורים.

בבחירות למועצת הרבנות הראשית בשנת 1980 נכלל ברשימת המומלצים של הרבנים הראשיים שלמה גורן ועובדיה יוסף, אולם היה היחיד מהמומלצים שלא נבחר. בספטמבר 1980 השתתף בכנס תמיכה באהרן אבוחצירא.

עזרן כיהן כחבר הכנסת מטעם ש"ס. בכנסת ה-12 כיהן כסגן יושב ראש הכנסת, ובממשלה ה-24 היה סגן שר האוצר וב-1992 נבחר בשנית לכנסת ה-13.
קודם ההצבעה על הסכמי אוסלו הבטיח הרב עובדיה יוסף לראש הממשלה יצחק רבין, כי סיעת ש"ס לא תצביע נגד ההסכם. הרב עזרן התנגד וסירב לציית להוראת הרב עובדיה יוסף להימנע בהצבעה. ערב ההצבעה הרב עזרן טס לצרפת ולא השתתף בה.

לקראת הבחירות לכנסת ה-14 פרש מש"ס והתמודד ברשימה עצמאית בשם תלם אמונה, אך זו לא עברה את אחוז החסימה.

נפטר בצרפת בכ"ו בשבט ה'תש"ע (10 בפברואר 2010) לאחר ששהה שם לצורך ניתוח השתלת כבד.

## קישורים חיצוניים

* 
* 
* יוסי כץ, הרב יוסף עזרן זצ"ל. בחדרי חרדים

## הערות שוליים

קטגוריה:בוגרי ישיבת פוניבז'
קטגוריה:חברי הכנסת השתים עשרה
קטגוריה:חברי הכנסת השלוש עשרה
קטגוריה:חברי הכנסת מטעם סיעות יחיד
קטגוריה:חברי הכנסת מטעם ש"ס
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:קריית מלאכי: רבנים ראשיים
קטגוריה:ראשון לציון: רבנים ראשיים
קטגוריה:ראשון לציון: חברי הכנסת
קטגוריה:רבנים ספרדיים ישראלים
קטגוריה:רבנים חרדים ישראלים
קטגוריה:רבנים חברי הכנסת
קטגוריה:רבנים צרפתים
קטגוריה:סגני יושב ראש הכנסת בכנסת השלוש עשרה
קטגוריה:ישראלים שנולדו ב-1941
קטגוריה:ישראלים שנפטרו ב-2010
קטגוריה:אישים הקבורים בבית הקברות גורדון ראשון לציון
קטגוריה:אבות בתי דין
עופר חוגי

**עופר חוגי** (נולד ב-17 באפריל 1962) הוא חבר הכנסת לשעבר מטעם ש"ס שהורשע בפלילים.

## ביוגרפיה
חוגי נולד בישראל להורים שעלו מבגדאד, עיראק. בעל תואר ראשון, וכן הסמכה לרבנות, מנכ"ל מוסדות אור החיים. שירת בצה"ל והשתחרר בדרגת סמ"ר. ממקורביו של הרב ראובן אלבז.

נבחר לכנסת ה-15, ונכנס לכנסת ה-16 עם התפטרותו של יאיר פרץ, שהורשע בקבלת דבר במרמה.

ב-25 בדצמבר 2006 הורשע חוגי בבית המשפט המחוזי בירושלים בקבלת דבר במרמה בנסיבות מחמירות, בשימוש במסמך מזויף, ברישום כוזב במסמכי תאגיד ובניסיון לקבל דבר במרמה, בעת שכיהן כמנכ"ל מוסדות "אור החיים". חוגי זייף רשימות של תלמידים, כדי לקבל סכום גדול יותר ממשרד החינוך לתקציב ההסעות (כשני מיליון שקלים) על חוגי נגזרו שנתיים מאסר בפועל, שנה וחצי מאסר על תנאי וקנס של 12 אלף שקלים.

חוגי ערער לבית המשפט העליון על עצם הרשעתו ועל חומרת העונש והפרקליטות ערערה על קולת העונש. ב-13 בנובמבר 2008 הוחמר עונשו של חוגי לשלוש שנים מאסר בפועל וכן קנס של 200 אלף שקלים. בנובמבר 2010 השתחרר חוגי מהכלא אחרי שריצה שנתיים מאסר.

## קישורים חיצוניים
* 

## הערות שוליים

קטגוריה:חברי הכנסת מטעם ש"ס
קטגוריה:מנכ"לים ישראלים
קטגוריה:ישראלים שהורשעו ברישום כוזב במסמכי תאגיד
קטגוריה:פוליטיקאים ישראלים שהורשעו בדין
קטגוריה:אישי ציבור ישראלים שהוטל עליהם מאסר
קטגוריה:חברי הכנסת מטעם ש"ס שהורשעו בדין
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:ישראלים שנולדו ב-1964
יצחק סבן

**יצחק סבן** (נולד ב-15 ביולי 1952), הוא איש ציבור ישראלי שכיהן כחבר הכנסת מטעם ש"ס בכנסת ה-15.

סבן נולד בישראל. לאחר לימודי תיכון שירת סבן בצבא וסיים את שירותו הצבאי בדרגת סמל.

בין השנים 1989–1998 שימש סגן ראש עיריית באר שבע.

לקראת הבחירות לכנסת ה-15 שובץ במקום ה-14 ברשימת ש"ס לכנסת ה-15, ונכנס לכנסת לאחר שש"ס זכתה ב-17 מנדטים, וכיהן כחבר ועדות הכנסת, הכספים, הפנים ואיכות הסביבה, חוקה, חוק ומשפט והחינוך והתרבות. לא הוכנס לרשימת ש"ס לכנסת ה-16 עקב היותו מזוהה עם אריה דרעי.

סבן מנהל חשבונות במקצועו, נשוי ואב לארבעה, עם 13 נכדים.

## קישורים חיצוניים
* 

קטגוריה:חברי הכנסת החמש עשרה
קטגוריה:חברי מועצת העיר באר שבע
קטגוריה:ישראלים שנולדו ב-1952
אברהם מיכאלי

**אברהם מיכאלי** (נולד ב-29 במרץ 1957) הוא חבר הכנסת לשעבר מטעם מפלגת ש"ס ויו"ר סיעת ש"ס בכנסת.

## קורות חייו
אברהם מיכאלי נולד כאברהם מיכלשוילי בעיירה קולאשי שבגאורגיה הסובייטית (כיום גאורגיה) למשפחה גאורגית-יהודית, ועלה לישראל עם משפחתו ב-29 ביוני 1971. הוא למד בישיבה התיכונית נחלים והתגייס לחיל השריון במסגרת ישיבת ההסדר הר עציון. במסגרת שירות המילואים השלים קורס קצינים ושירת בפיקוד העורף. אחרי שחרורו משירות סדיר למד משפטים באוניברסיטת בר-אילן, השלים תואר ראשון והוסמך כעורך דין. הוא בעלים של משרד עורכי דין פרטי המתמחה בתחום האזרחי. ממייסדי קונגרס יהודי גרוּזיה.

בשנת 2006 נבחר מיכאלי לכנסת ה-17. בשנת 2009 נבחר בשנית לכנסת ה-18.

במהלך כהונתו בכנסת ה-18 נתמנה לתפקיד יו"ר סיעת ש"ס. באפריל 2010 הורשע על ידי בית דין משמעתי של לשכת עורכי הדין בהסדר טיעון בעיכוב כספי לקוחות אצלו ונדון לשנת השעיה מהלשכה לאחר תום חברותו בכנסת.

ב-23 ביוני 2014, עם התפטרותו של אריאל אטיאס מהכנסת מונה מיכאלי ליו"ר סיעת ש"ס בכנסת בפעם השנייה. לקראת הבחירות לכנסת העשרים, הוצב במקום השמיני של רשימת ש"ס לכנסת ולא נכנס לכנסת. בנובמבר 2015 הוא נכנס לתפקיד יו"ר סיעת ש"ס בהסתדרות, ובעקבות זאת התפטר מרשימת ש"ס לכנסת. בתחילת 2017 הוא הודיע על התפטרותו מתפקיד זה בגלל סיבות אישיות.

## חיים אישיים
מאז עלייתו לישראל מתגורר מיכאלי באור יהודה.

## קישורים חיצוניים
* 
* פרופיל של אברהם מיכאלי, באתר "קהילה שלנו - יוצאי גאורגיה בישראל"

## הערות שוליים

קטגוריה:חברי הכנסת מטעם ש"ס
קטגוריה:עורכי דין ישראלים
קטגוריה:בוגרי אוניברסיטת בר-אילן: משפטים
קטגוריה:חברי הכנסת השבע עשרה
קטגוריה:חברי הכנסת השמונה עשרה
קטגוריה:חברי הכנסת התשע עשרה
קטגוריה:מורשעים בדין משמעתי בישראל
קטגוריה:חברי הכנסת מטעם ש"ס שהורשעו בדין
קטגוריה:בוגרי ישיבת נחלים
קטגוריה:בוגרי ישיבת הר עציון
קטגוריה:ישראלים ילידי גאורגיה
קטגוריה:עולים בשנות ה-1970
קטגוריה:אור יהודה: חברי הכנסת
קטגוריה:ישראלים שנולדו ב-1957
פנחס צברי

**פנחס צברי** (נולד ב-27 בדצמבר 1956) הוא איש ציבור ישראלי שכיהן כחבר הכנסת בכנסת ה-15 מטעם מפלגת ש"ס.

## ביוגרפיה
צברי נולד בשנת 1956 בישראל. סיים את שירותו הצבאי בדרגת רב-סרן והוא בוגר תואר ראשון במנהל עסקים.

במהלך שנת השמיטה תשמ"ז (1946-1947) שימש כמנהל מחלקת השמיטה בכשרות הרב משה יהודה ליב לנדא מטעם עיריית בני ברק, ולאחר מכן מונה לאחראי על מחסני העירייה.

צברי נבחר למועצת עיריית בני ברק בבחירות לרשויות המקומיות ב־1993, מטעם מפלגת "הן" שזוהתה עם הרב מאיר מאזוז ראש ישיבת כיסא רחמים. לאחר האיחוד עם מפלגת ש"ס המקומית הוא המשיך לכהן כחבר מטעם הרב מאזוז. 

במועצת העיר שכיהנה בשנים 2003 - 2008 היה ראש אגף תשתיות ופיתוח ושימש ברוטציה בתפקיד סגן ראש העיר. בקדנציה זו קידם תוכניות רבות בעיר כהקמת רמזורים, פיתוח גנים ציבוריים, ריבוד כבישים ומדרכות ועוד. לאחר שנבחר בשנת 2008 במסגרת הרשימה המאוחדת שהוקמה בעיר, צברי כיהן כחבר הנהלת העירייה, ראש אגף פיקוח עירוני וחנייה, ויו"ר האיגוד לכיבוי אש. 

צברי הוצב במקום ה־19 ברשימת ש"ס בבחירות לכנסת החמש עשרה, שקודם בפועל למקום ה־18 עקב הרשעת אריה דרעי קודם הבחירות. המפלגה זכתה ב־17 מנדטים, וצברי נכנס לכנס בשלהי ימיה לאחר שדוד טל, שפעל כסיעת יחיד, התפטר בנובמבר 2002 על מנת להתמודד ברשימה אחרת. צברי כיהן בשלושת חודשי כהונתה האחרונים של הכנסת ה-15. בבחירות לכנסת ה־16 הוצב במקום ה־13 ברשימת ש"ס, אך הסיעה קיבלה 11 מושבים בלבד. בבחירות לכנסת ה-18 הוצב במקום ה-20 ברשימת ש"ס לכנסת.

בשנת 2008 נבחר לשמש ראש מינהל התפעול בעיריית לוד. המינוי לא אושר על ידי משרד הפנים ונבדק על ידי מבקר המדינה מחשש לניגוד עניינים בהחלטה על המינוי.

באוגוסט 2010 מונה לסמנכ"ל תפעול בתאגיד המים מי ברק.

## קישורים חיצוניים

* 

## הערות שוליים

קטגוריה:חברי הכנסת מטעם ש"ס
קטגוריה:חברי מועצת העיר בני ברק
קטגוריה:חברי הכנסת החמש עשרה
קטגוריה:סגני ראשי רשויות מקומיות בישראל
קטגוריה:סמנכ"לי תפעול ישראלים
קטגוריה:בני ברק: חברי הכנסת
קטגוריה:ישראלים שנולדו ב-1956
רחמים מלול

**רחמים מלול** (נולד ב-29 באפריל 1946) הוא איש ציבור ישראלי שכיהן כראש עיריית רחובות מטעם הליכוד בין השנים 2009–2024. כיהן כחבר הכנסת וסגן יושב ראש הכנסת לשעבר מטעם מפלגת ש"ס.

## ביוגרפיה
מלול נולד במרוקו ועלה לישראל ב-1960, לאחר מספר שנים בצרפת. הוא למד בישיבה תיכונית, שירת בצה"ל, למד בסמינר למורים, לימודים לתואר ראשון באוניברסיטת בר-אילן, ו-.B.A אקוויוולנטי. משנת 1965 עד 1996 עבד כמורה ואחר כך כמנהל ומפקח חינוכי במוסדות חינוך של מרכז החינוך העצמאי. הוא דובר גם אנגלית וצרפתית.

שנים ארוכות כיהן מלול כחבר מועצת העיר רחובות מטעם ש"ס, החל בשנות השמונים. בחודש אוגוסט 1996 נתמנה לראש מועצה ממונה של היישוב הבדואי, כסייפה.

בבחירות לכנסת החמש עשרה ב-1999 נבחר מלול כחבר הכנסת מטעם מפלגת ש"ס. לאור כניסתו לכנסת קבע המשנה ליועץ המשפטי לממשלה, מני מזוז, כי לא יוכל לכהן במקביל כראש מועצה ממונה וב-6 בספטמבר 1999 הורה שר הפנים לבטל את חברותו של מלול במועצת כסייפה, למפרע מיוני 1999. כנגד החלטה זאת הוגשה עתירה לבג"ץ, אולם בסוף שנת 1999 סיים מלול את תפקידו כראש מועצה ממונה.

בכנסת ה-15 כיהן מלול כסגן יושב ראש הכנסת והיה חבר בוועדת הכספים, בוועדת החוקה, חוק ומשפט, בוועדת החינוך והתרבות, בוועדה המשותפת לתקציב הכנסת, בוועדת החקירה הפרלמנטרית לעניין הסחר בנשים, בוועדת האתיקה, ובוועדה מיוחדת להצעת חוק תוכנית החירום הכלכלית.

ב ב-2003 לא הוצב מלול ברשימת ש"ס לכנסת, עקב היותו מזוהה עם אריה דרעי.

בבחירות לרשויות המקומיות בשנת 2003 התמודד למועצת העיר רחובות במפלגה עצמאית בשם "עוצמה", וזכה במנדט אחד. במסגרת זו נבחר לחבר מועצה.

בבחירות לרשויות המקומיות בשנת 2008 נבחר לכהן כחבר מועצת עיריית רחובות מטעם הליכוד, והיה לסגן ראש העירייה וממלא מקומו. כאשר במרץ 2009 ראש העיר שוקי פורר נאלץ להשעות את עצמו ואחר כך להתפטר עקב הרשעתו בפלילים שיש עמם קלון, הפך מלול לראש העיר בפועל, ובבחירות המיוחדות שהתקיימו בנובמבר נבחר לראש עיריית רחובות כשזכה ב-40.8% מהקולות, לעומת המתחרה עוזי סלנט, שקיבל 38.6%.

בבחירות בשנת 2013 נבחר לתקופת כהונה נוספת עם 83% מהקולות. מולו התמודד חנניה וינברגר שקיבל 17%. סיעתו של מלול קיבלה 5 מנדטים, והייתה לסיעה הגדולה ביותר במועצת העיר.

בבחירות ב-2018 התמודד כמועמד יחיד ברחובות, ונבחר לתקופת כהונה נוספת עם תמיכה של 63% מהקולות. 36% מהמצביעים הצביעו בפתק ירוק (ריק). סיעתו של מלול קיבלה 4 מנדטים.

בבחירות לרשויות המקומיות ב-2024 הגיע למקום השלישי ולא נבחר לראשות העיר. סיים את תפקידו כראש עיר ב-31 במרץ 2024. התפטר מתפקידו כחבר מועצה ב-17 ביוני 2024, ובמקומו נכנס כחבר מועצה גיא צור. ביולי 2024 החל לכהן כיושב ראש הוועדה המרחבית לתכנון ובנייה שרונים, החולשת על מרחב התכנון של אבן יהודה, אליכין, פרדסיה, קדימה צורן ותל מונד.

## קישורים חיצוניים

* 

## הערות שוליים

קטגוריה:ראשי עיריית רחובות
קטגוריה:חברי מועצת העיר רחובות
קטגוריה:רחובות: חברי הכנסת
קטגוריה:חברי הכנסת החמש עשרה
קטגוריה:חברי הכנסת מטעם ש"ס
קטגוריה:סגני ראשי רשויות מקומיות בישראל
קטגוריה:ראשי רשויות מקומיות מטעם הליכוד
קטגוריה:ראשי ועדות קרואות
קטגוריה:ראשי מועצת כסייפה
קטגוריה:עולים בשנות ה-1960
קטגוריה:ישראלים ילידי מרוקו
קטגוריה:בוגרי ישיבות תיכוניות
קטגוריה:בוגרי אוניברסיטת בר-אילן
קטגוריה:סגני יושב ראש הכנסת בכנסת החמש עשרה
קטגוריה:ישראלים שנולדו ב-1946
אביעד קיסוס

**אביעד שלמה קיסוס** (נולד ב-9 בפברואר 1979) הוא פסיכולוג, ובעבר גם שדרן רדיו, מנחה טלוויזיה, עיתונאי ופובליציסט ישראלי.

## ביוגרפיה
קיסוס נולד בחיפה וגדל בכפר סבא. אמו נילי היא אשת חינוך, ואביו שירת כנגד בצבא קבע. קיסוס למד במגמת ספרות ותיאטרון בתיכון כצנלסון בכפר סבא.

קיסוס הוא פסיכולוג, בוגר המרכז הבינתחומי הרצליה בפסיכולוגיה ומוסמך בפסיכולוגיה קלינית מהמכללה האקדמית תל אביב-יפו.

בתחילת דרכו כתב בשבועון הבידור "רייטינג" ובשנת 2000 היה לסגן-העורך של העיתון.

בשנת 2002 החל להגיש לצדו של טל ברמן את תוכנית הבוקר ברדיו תל אביב. בסוף שנת 2009 עזבו השניים את התחנה ומאז 2010 שודרה התוכנית ברדיו "Eco 99" עד לסיום התוכנית במאי 2023 לאחר כ-21 שנים.

בשנת 2004 הנחה את התוכנית "דייט לסטרייט" ששודרה בערוץ 2. לאחר מכן השתתף בעונה הראשונה של "מועדון לילה" כחבר פאנל קבוע ועזב באמצע העונה השנייה. בנוסף, הנחה את מגזין הבידור "Y בעשר" עד סוף 2009 ושיחק בדרמה המוזיקלית "השיר שלנו" (2005-2007).

השתתף בכתיבת הסדרה הקומית "שולץ" (yes, 2008) וביצירת הסדרה "פלאשבק" (ערוץ הילדים, 2016).

בשנת 2008 הנחה את התוכנית "בעירום מלא" בערוץ 2, וב-2009 הנחה את תוכנית האירוח "אינסטינקט בסיסי" באותו ערוץ. באוגוסט 2010 הנחה את התוכנית "המסע לארץ הציצים" בערוץ 10.

בשנת 2011 הנחה לצד טל ברמן את תוכניות הריאליטי "וייפאאוט" ו"הדור הבא 24/7" בערוץ 10, ובשנת 2012 הנחו השניים את התוכנית "משחק החתונה" באותו ערוץ.

בשנת 2011 כתב טור אישי במוסף סוף השבוע של עיתון "הארץ", ובשנת 2013 כתב טור שבועי באתר "מאקו". החל מיולי 2014 כותב טור במגזין "ליברל".

בשנת 2016 החל להשתתף לסירוגין כחבר פאנל בתוכנית הסאטירה "גב האומה" בערוץ עשר.

### חיים אישיים
קיסוס יצא מהארון בפני משפחתו בגיל 18. הוא פעיל בולט בקהילה הלהט"בית, חבר הוועד המנהל של איגי - ארגון נוער גאה, ומרבה לקחת חלק ביוזמות למען שוויון זכויות לקהילה הגאה.

היה נשוי לשחקנית מיכל לוי, אולם היו אלה נישואים פיקטיביים לדבריו.

לקראת הבחירות לכנסת ה-19, חשף כי הוא תומך במפלגת מרצ.

## פרסים
התוכנית "הבוקר עם טל ואביעד" זכתה פעמיים בפרס הרדיו לתוכנית המצטיינת.

## פילמוגרפיה
### טלוויזיה

### קולנוע

## קישורים חיצוניים

* אביעד קיסוס באתר הארץ
* אביעד קיסוס באתר Mako
* אביעד קיסוס באתר ליברל
* 
* 
* 
* רתם איזק, העתיד עם קיסוס: נדבקנו לאביעד קיסוס ביום הבחירות, באתר את, 7 באפריל 2015
* 
* 

## הערות שוליים

קטגוריה:שדרני רדיו ישראלים
קטגוריה:בעלי טור ישראלים
קטגוריה:סגל רדיו תל אביב
קטגוריה:ערוץ עשר: שדרנים, שחקנים ומנחים
קטגוריה:סגל הארץ
קטגוריה:מנחי טלוויזיה להט"בים ישראלים
קטגוריה:בוגרי תיכון כצנלסון
קטגוריה:פסיכולוגים ישראלים
קטגוריה:ישראלים שנולדו ב-1979
תמורה (קורבנות)

המושג **תמורה** בהלכה מתייחס לפעולה של ניסיון המרת קדושת קורבן אחת בבהמה כשרה אחרת.

פעולה זו אסורה על פי התורה ואף המרת הקדושה אינה מתבצעת אלא הקורבן נשאר קודש. ומאידך הקדושה חלה גם על הבהמה המומרת, בנוסף לבהמה שהוקדשה לכתחילה. הבהמה המומרת נקראת **תמורה**.

## מקור המצווה
המצווה מופיעה בתחילת פרשת ההקדשות שבסוף ספר ויקרא: 

## דיני המצווה
דיני תמורה אינם חלים על הקדשים הבאים, שאותם לא ניתן להמיר והם בגדר "אינה עושה תמורה":
* בהמת תמורה
* ולד בהמת הקדש
* קורבן שאינו בהמה - עוף או קורבן מנחה
* קורבן של גוי - מדין תורה אינה עושה תמורה

המרה בבהמות הבאות אינה חלה כי הן אינן ניתנות להקרבה:
* כלאיים - בהמה שנולדה מהורים ממינים שונים.
* יוצא דופן - בהמה שנולדה בניתוח קיסרי.
* טומטום ואנדרוגינוס - כאשר לא ניתן לקבוע את מין הבהמה.

לעומת זאת, המרה בבהמה בעלת מום חלה מכיוון שהוא ממין שמובא כקורבן.

איש או אישה מישראל שהמירו קורבן בידיעת האיסור, בעדות שהתקבלה בבית דין ובהתראה, נענשים במלקות. מדרבנן, גוי שהמיר הבהמה מומרת. אין אדם ממיר בהמתו בקורבן שאינו שלו, אבל אם אמר בעל הקורבן "כל הרוצה להמיר ימיר", ממיר בה כל אדם. והממיר בקר בצאן או צאן בבקר, או כבשים בעזים או עזים בכבשים, או נקבות בזכרים וזכרים בנקבות, או שהמיר בהמה אחת במאה או מאה באחת, בין בבת אחת בין בזו אחר זו הרי אלו תמורה, ולוקה כחשבון הבהמות שהמיר.

דין התמורה שונה מקורבן לקורבן:
* תמורת קורבן עולה - נקרב כעולה. אם היא נקבה או בעלת מום - תרעה הנקבה עד שייפול בה מום ותימכר, ויובא בכסף קורבן עולה.
* תמורת קורבן חטאת - אין מה לעשות איתה.
* תמורת קורבן אשם - תרעה עד שייפול בה מום, ומכספיה ירכש קורבן עולה.
* תמורת קורבן תודה - נקרב כתודה, אלא שאין צורך להביא איתה לחם כמו בקורבן תודה רגיל.
* תמורת קורבן שלמים - נקרב כשלמים לכל דיניו.
* תמורת קורבן הפסח - אם המיר בה קודם חצות י"ד ניסן, אין תמורתו קרבה, אלא תרעה עד שייפול בה מום, ויובא בכספיה שלמים. אם המיר בה אחר חצות י"ד ניסן, התמורה עצמה תקרב שלמים.
* תמורת הבכור והמעשר - ירעו עד שייפול בהן מום, ויאכלו: תמורת הבכור שייכת לכוהנים ותמורת המעשר לבעלים.

## טעם המצווה
הקב"ה רצה להטיל מורא בלב בני אדם בכל ענייני הקדש. האדם מטבעו מנסה לחסוך וכך ירצה להחליף בהמה שהקדיש בבהמה פחותת ערך. אם יותר לו להחליף רע בטוב, יבא גם להחליף טוב ברע וכך כל החלפה נאסרה.

## קישורים חיצוניים
* דב ברקוביץ, שורש הקדושה בשורש המרי, פורטל הדף היומי
* 

## הערות שוליים

קטגוריה:תרי"ג מצוות
קטגוריה:קורבנות ביהדות
קטגוריה:הקדש
קטגוריה:פרשת בחוקותי
קטגוריה:מצוות בית המקדש
קטגוריה:מצוות לא תעשה
קטגוריה:מצוות עשה
דייל דייוויס

**אליוט ליידל "דייל" דייוויס** (באנגלית: **Elliott Lydell "Dale" Davis**; נולד ב-25 במרץ 1969 בטוקואה, ג'ורג'יה) הוא כדורסלן עבר אמריקאי ששיחק בליגת ה-NBA בעמדות הסנטר והפאוור פורוורד. גובהו של דייוויס הוא 2.11 מטרים.

## קריירה
דייוויס נבחר במקום ה-13 בדראפט 1991 על ידי האינדיאנה פייסרס, שם בילה את 9 שנותיו הראשונות בליגה. במהרה, מצא עצמו דייוויס בעמדת הפאוור פורוורד הפותח של הקבוצה והיה לבורג חשוב בהצלחה הפייסרס של אמצע שנות ה-90. לרוב, רשם דייוויס מספרים כפולים בנקודות וכמעט גם בריבאונדים במהלך שנותיו בפייסרס, ועזב את הקבוצה כריבאונדר המוביל בהיסטוריית הקבוצה ב-NBA (הקבוצה הייתה חלק מליגת ה-ABA לפני הצטרפותה לליגת ה-NBA).

בעונת 1999–2000 נבחר דייוויס לשחק במשחק האולסטאר, בו רשם 4 נקודות ו-8 ריבאונדים. בנוסף, הגיעה אינדיאנה בעונה זו לראשונה בתולדותיה, לגמר ה-NBA. לאחר עונת השיא ב-2000, החליטו בפייסרס לבנות קבוצה צעירה יותר, אז נשלח דייוויס לפורטלנד טרייל בלייזרס בתמורה לג'רמיין אוניל וג'ו קליין. במהרה הפך אוניל הצעיר לשחקן הבולט במועדון. דייוויס נשאר 4 עונות בפורטלנד, שם רשם מספרים דומים לאלה שרשם באינדיאנה, בסביבות ה-8 נקודות ו-8 ריבאונדים למשחק. בפורטלנד שיחק 313 משחקים, מהם פתח בחמישייה 235 פעמים.

ב-20 ביולי 2004, העבירו פורטלנד את דייוויס יחד עם דן דיקאו לגולדן סטייט ווריורס בתמורה לניק ואן אקסל. ב-24 בפברואר 2005, הועבר דייוויס שוב, יחד עם הגארד ספידי קלקסטון לניו אורלינס הורנטס בתמורה לגארד בארון דייוויס. דייוויס שוחרר מהקבוצה זמן קצר לאחר שהגיע אליה. אז, ב-4 במרץ אותה שנה, חתם שוב בקבוצתו המקורית - אינדיאנה פייסרס.

בעונת 05–2004, שיחק באינדיאנה 25 משחקים, בכולם פתח בחמישייה בשל פציעתו של כוכב הקבוצה, ג'רמין אוניל. אז רשם בפייסרס 6.9 נקודות, 8.9 ריבאונדים ו-1.32 חסימות בממוצע והציג משחק קשוח וחזק, מה שאפיין אותו בשנותיו הטובות. הרבה האמינו כי תרומתו של דייוויס בהיעדרו של אוניל, עזרה לפייסרס להישאר במיקום גבוה יחסית, ואכן סיימו הפייסרס במקום ה-6 במזרח וכך הרוויחו את מקומם בפלייאוף.

בקיץ 2005 חתם דייוויס על חוזה לשנתיים בדטרויט פיסטונס.

בתחילת אוגוסט 2006, הומם דייוויס על ידי שוטרים בשוקר חשמלי במלון במיאמי. משטרת מיאמי עצרה אותו בגין תקיפת שוטר, הפרת סדר והתנגדות למעצר. לפני תחילת ההליכים נגדו, הכחיש דייוויס את גרסת המשטרה נגדו ואמר כי יגיש תביעה בשל גרסה שקרית על האירוע בו כביכול היה מעורב.

## קישורים חיצוניים

* סטטיסטיקות ב-NBA, באתר basketball-reference.com

קטגוריה:אמריקאים ילידי ג'ורג'יה
קטגוריה:כדורסלני אינדיאנה פייסרס
קטגוריה:כדורסלני פורטלנד טרייל בלייזרס
קטגוריה:כדורסלני גולדן סטייט ווריורס
קטגוריה:כדורסלני דטרויט פיסטונס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת קלמסון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אינדיאנה פייסרס
קטגוריה:ג'ורג'יה: כדורסלנים
קטגוריה:אמריקאים שנולדו ב-1969
Entertainment Software Rating Board

**Entertainment Software Rating Board** ("הוועדה לדירוג תוכנות בידוריות"; נקראת גם **ESRB**) היא ארגון המקצה דירוג תכנים למשחקי וידאו בארצות הברית ובקנדה. ה-ESRB הוקמה בשנת 1994 על ידי איגוד תוכנות הבידור (Entertainment Software Association) בתגובה לביקורות על משחקי וידאו שנויים במחלוקת בעלי תוכן אלים או מיני באופן חריג, בפרט לאחר שימועים בקונגרס האמריקאי בשנת 1993 בעקבות יציאות המשחקים "מורטל קומבט" ו"נייט טראפ"  לקונסולות הביתיות ודום למחשבים האישיים.

דירוג ESRB קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו. כך למשל, לא יכול אדם מתחת לגיל 18 לרכוש משחק המדורג כ-Ao (המיועד לאנשים בגילאי 18 ומעלה) כחוק.

## דירוגים
פירוט הדירוגים, עם הקבלות לדירוג התכנים של ה-MPA (סרטי קולנוע) ולדירוג תוכני הטלוויזיה האמריקאי, וגם דירוג PEGI המונהג באירופה ובישראל:

ימין|75px|

### EC – Early Childhood
תוכן המתאים לילדים קטנים מגיל 3 עד 5.

לא בשימוש מאז 2018.

**מקביל ל:
**G** (קולנוע); **TV-Y** (טלוויזיה), 3 ([[Pan European Game Information|PEGI]])

----
[[קובץ:ESRB 2013 Everyone.svg|ימין|75px|]]

=== E – Everyone ===
תוכן המתאים לכל המשפחה.

לפני הוצאת דירוג ה-EC מכלל שימוש, התייחס דירוג זה לתוכן המתאים לילדים מגיל 6 ומעלה.

**מקביל ל:
**G / PG** (קולנוע); **TV-Y7 / TV-G** (טלוויזיה), 7 (PEGI)

----
ימין|75px|

### E10+ – Everyone 10 and Older
תוכן המתאים לגילאי 10 ומעלה.

**מקביל ל:
**PG** (קולנוע); **TV-PG** (טלוויזיה), 12 (PEGI)

----
[[קובץ:ESRB 2013 Teen.svg|ימין|75px|]]

=== T – Teen ===
תוכן המתאים לגילאי 13 ומעלה.

**מקביל ל:
**PG-13** (קולנוע); **TV-14** (טלוויזיה), 12 (PEGI)

----
ימין|75px|

### M – Mature
תוכן המתאים לגילאי 17 ומעלה.

**מקביל ל:
**R** (קולנוע); **TV-MA** (טלוויזיה), 16, 18 (PEGI)

----
[[קובץ:ESRB 2013 Adults Only.svg|ימין|75px|]]

=== Ao – Adults only ===
תוכן המתאים לגילאי 18 ומעלה (למבוגרים בלבד).

על תוכן שמקבל דירוג AO ישנן הגבלות רכישה משמעותיות. משחקים כאלו אינם זמינים לרכישה [[קמעונאות|קמעונאית]] בארצות הברית, אלא רק באמצעים דיגיטליים בלבד.

מרבית המשחקים בקטגוריה זו הינם משחקים [[פורנוגרפיה|פורנוגרפיים]] המתמקדים בהצגה מפורשת של [[יחסי מין]], אם כי במקרים בודדים הוכנסו לקטגוריה זו משחקי [[הימור|הימורים]] בהם השחקן נדרש להמר בכסף אמיתי, ובמקרים נדירים עוד יותר, גם משחקים המציגים אלימות קיצונית במיוחד (Manhunt 2 ו-Hatred). משחקים המיישמים טכנולוגיות [[בלוקצ'יין]] ו-[[אסימון חסר תחליף|NFT]] בהם השחקן סוחר בפריטים וירטואליים תמורת מטבעות קריפטוגרפיים עשויים להיכנס אף הם לקטגוריה זו.

**מקביל ל:
**NC-17 / X** (קולנוע), 18 (PEGI)

----
ימין|75px|

### RP – Rating Pending
מוצר המסומן ב-**RP** עוד לא קיבל דירוג (בדרך כלל מופיע בפרסומות לפני יציאת המשחק).

**מקביל ל:
**NR''' (קולנוע), ללא מקביל PEGI

----
ימין|75px|

### K-A – Kids to Adults
תוכן המתאים לגילאי 6 ומעלה.

דירוג זה כבר לא בשימוש. ב-1 בינואר 1998 הוא הוחלף בדירוג E. עם זאת, הוא עשוי עדיין להופיע במשחקים ישנים שיצאו לפני 1998.

## קישורים חיצוניים

* 

* האתר הרשמי של ESRB 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משחקי וידאו
קטגוריה:סימון מוצרים
אמיר ג'ונסון

**אמיר ג'לה ג'ונסון** (באנגלית: **Amir Jalla Johnson**; נולד ב-1 במאי 1987 בלוס אנג'לס שבקליפורניה) הוא כדורסלן אמריקאי המשחק בעמדות הפאוור פורוורד והסנטר.

## קריירת משחק ב-NBA
### דטרויט פיסטונס
ג'ונסון נבחר בסיבוב השני של דראפט 2005 על ידי דטרויט פיסטונס, במקום ה-56. בעונת הבכורה שלו ב-NBA שיחק בממוצע 13 דקות ב-2 משחקים בלבד. למרות מיעוט הדקות, באחד משלושת המשחקים בהם שותף, נגד מילווקי באקס, הוא קלע ב-100 אחוזי הצלחה מהשדה ומקו העונשין וסיים עם 18 נקודות במחצית אחת בלבד. ב-27 בפברואר 2006 צירפו הפיסטונס את ג'ונסון לקבוצת פאייטוויל פטריוטס מליגת הפיתוח של ה-NBA.

בעונת  הוא ביקש לחזור ל-NBDL כיוון שהאמין ששם יוכל להתפתח ולהשתפר. הוא נשלח לקבוצת סו פולס סקייפורס, שם הצטיין והעלה את הקבוצה עד למקום השני בין קבוצות המזרח, מה שהוביל אותה לפלייאוף למרות פתיחת עונה חלשה. לאחר שהפיסטונס הבטיחו את המקום הראשון בין קבוצות המזרח, קראו לג'ונסון להצטרף לסגל כדי שישחק במשחקים הלא-משמעותיים. אז קבע ג'ונסון שיא קריירה של 20 נקודות ו-12 ריבאונדים, אך כתוצאה מחזרתו לפיסטונס למשחקים האחרונים נבצר ממנו להצטרף למסע הפלייאוף של סו פולס, שם הצטיין עם ממוצעים של 19 נקודות, כמעט 10 ריבאונדים, 2 אסיסטים ו-3 חסימות למשחק.

בסוף עונת 2006/2007 החתימו הפיסטונס את אמיר ג'ונסון על הארכת חוזה ל-3 שנים בשווי כ-11 מיליון דולר.

### טורונטו ראפטורס
בעונת  חתם ג'ונסון על חוזה בטורונטו ראפטורס.

### בוסטון סלטיקס
בשנת 2015, לאחר שש עונות בטורונטו, עבר לבוסטון סלטיקס.

### פילדלפיה 76'
לקראת עונת  חתם ג'ונסון על חוזה בפילדלפיה 76', ושנה לאחר מכן חידש את חוזהו לעונה נוספת.

### איגנייט
בנובמבר 2020 חתם ג'ונסון על חוזה בקבוצת איגנייט מליגת הפיתוח של ה-NBA.

## קריירת אימון

### איגנייט
בעונת 2023-2024 החל ג'ונסון לשמש כעוזר מאמן בקבוצה. בהחלטת ה-NBA, הקבוצה נסגרה בסיום העונה.

### לוס אנג'לס קליפרס
באוגוסט 2024 הצטרף ג'ונסון לצוות האימון של הלוס אנג'לס קליפרס כעוזר מאמן לפיתוח שחקנים.

## סטטיסטיקות הקריירה ב-NBA
נכון לסוף עונת .

### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני כדורסל תיכונים שנבחרו בדראפט ה-NBA
קטגוריה:כדורסלני דטרויט פיסטונס
קטגוריה:כדורסלני פייטוויל פטריוטס
קטגוריה:כדורסלני טורונטו ראפטורס
קטגוריה:כדורסלני בוסטון סלטיקס
קטגוריה:כדורסלני פילדלפיה 76'
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:בחירות דראפט של דטרויט פיסטונס
קטגוריה:לוס אנג'לס: כדורסלנים
קטגוריה:כדורסלני ליגת ה-BIG3
קטגוריה:כדורסלני ג'י ליג איגנייט
קטגוריה:אמריקאים שנולדו ב-1987